Vryheid | Die Vryburger
Die ewige stryd om vryheid woed in verskeie wêrelddele waar minderhede deur ander oorheers en regeer word, maar die strewe na vryheid is nie iets wat oornag gedemp kan word nie, want daardie vryheid is ingebed in die nasionalisme van 'n volk.
Die mense van Katalonië het aangedui dat hulle volk byna eenparig ten gunste van onafhanklikheid is, en die Skotse dame wat nou die nuwe leier van die Skotse Nasionale Party is, het 'n beslistheid in haar wat prysenswaardig is.
Op eie bodem het volksgenote die afgelope naweek 'n beraad gehou waartydens die vryheidsideaal weer skerp na vore gekom het.
Die beraad het gefokus op selfbeskikking in 'n eie vaderland, en die opmerking is gemaak dat volksgenote, wat 'n vryheidsideaal koester, nie mekaar moet wantrou en verwerp nie.
Die nuus was die afgelope naweek oorheers deur die herdenking van die val van die Berlynse Muur 25 jaar gelede.
Die wêreldheersers het na afloop van die Tweede Wêreldoorlog hulle aangematig om die Duitse volk in twee te skeur deur die oprigting van 'n vervloekte muur wat uiteindelik die dood van baie mense sou veroorsaak wat probeer het om oor die muur te kom na hulle familie en na vryheid.
Dit is nou 'n kwart eeu later nadat die muur afgebreek is, en die Duitsers sukkel steeds om weer 'n hegte volk te word soos voorheen.
Hierteenoor het die goeie bedoelings van Suid-Afrika om die verskillende volke van die gebied afsonderlik na onafhanklikheid te lei, sonder om bloed te vergiet, die woede van die wêreldheersers ontketen, want dit sou hulle plan van 'n een-wêreld-nasie kelder.
Vandag sit hierdie wêreldheersers met 'n nuwe probleem. Die blankes van Suid-Afrika is tydelik uitgeskakel, maar die Skotte, Walliesers, Iere, Kataloniërs, en talle ander klein volke is besig om op te staan om hul verlore vryheid op te eis.
Van hierdie volke is reeds vir eeue onderdruk deur heersers wat dit ten doel het om oor die wêreld te heers asof dit een nasie is.
Nasionalisme word egter nie maklik gedemp of vernietig nie. Oor baie eeue is bewys dat kultuur, tradisie en geloof van 'n volk nie maklik vernietig word nie.
Die gebeure van die afgelope dae behoort elke volksgenoot wat dit erns maak met die vryheidstrewe, tot nadenke te stem, want ons vryheid is van veel groter belang as die onderlinge verskille wat soms verhef word tot beginsels.
Laat ons dan eendragtig strewe na die vryheid wat wink op die horison.
6 thoughts on "Vryheid"
Edmund November 11, 2014 at 8:16 am
Waar kan ons 'n lys van die deelnemende party by die Volks Vryheid Beraad besugtig.
Edmund November 11, 2014 at 8:22 am
Net ekke November 11, 2014 at 10:41 am
Ja ons moet nie net wink ons moet vir dit veg met hand en tand en glo GOD lei ons in alles
Rens Roodt November 11, 2014 at 7:47 pm
AMEN – Mag dit ons Hemelse Vader se Wil wees dat ons net kan terugkeer tot selfbeskikking waar Hy die Eerste en die Laaste weer vir ons Blanke Boerevolk sal wees – ek kan nie meer wag nie – hierdie mengelmoes en vervalling is nie vir my nie – Binne in my brand n vuur om net weer terug te keer na Apartheid –
Joffre Papenfus November 12, 2014 at 9:03 am
Ons moet teruggaan na die twee rolspelers wat gedurende en na WO2 die bepalende invloed was:
Roosevelt en Stalin.
Internasionale kommunisme en geldmag imperialisme was twee kante van dieselfde munt.
Engeland en Frankryk se invloed was beperk tot die vergiftiging van o.a. Suidelike Afrika en die Midde-Ooste, want toe dit duidelik word dat hulle koloniale ryke finaal in duie stort, dat hulle dus tot niksseggend sou verval, het hulle bloot die opkomende nasionalisme van o.a. Afrikaners hier aangeval.
Wat ons volk betref, was Engeland se haat die dryfveer, soos in 1899 en daarvoor.
Hulle sou seker maak dat as hulle nie meer bo kon staan nie, hulle steeds ander sou vertrap.
En materialisme en gierigheid het die res gedoen …
Dries November 12, 2014 at 10:50 am
Edmund, ongelukkig is jy verkeerd met die webwerf, dit is die Boere Volksraad se webwerf. 'n Groot persentasie van die manne wat die NBR beraad bygewoon het is lede van die Broederbond. Van die wat genooi was is voorstanders daarvan dat die kleurlinge ook moet deel uitmaak van die vryheidsterwe. Verder moet jy nie vergeet dat hulle kulturele vryheid voorstaan binne die huidige bedeling. Die Boere Volksraad en die VVK bestaan reeds maar dit is nie goedgenoeg nie, hulle wil hulle eie ding doen. Het jy dalk al êrens gelees of uitsprake gehoor dat hulle voorstanders is van soewereine vryheid BUITE die huidige bedeling? Jy sal nie want hulle ondersteun die grondwet van die land en dit is saamgestel uit die Freedom Charter.